
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1321 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση δομής, λειτουργίας και αρμοδιοτήτων 
της Μονάδας Διασφάλισης Ποιότητας (ΜΟ.ΔΙ.Π) 
του Γεωπονικού Πανεπιστημίου Αθηνών και το 
Εσωτερικό Σύστημα Διασφάλισης Ποιότητας 
(ΕΣΔΠ) του Γεωπονικού Πανεπιστημίου Αθηνών 

2 Έγκριση της δομής, του επιπέδου λειτουργίας και 
της οργανωτικής διάρθρωσης του ΕΛΚΕ. 

3 Τροποποίηση και αντικατάσταση του Κανονι¬ 
σμού λειτουργίας της Τεχνικής Υπηρεσίας τής Ιε- 
ράς Μητροπόλεως Περιστεριού. 


ΑΠΟΦΑΣΕΙΣ 

Αριθμ. 2624 _ (1) 

Έγκριση δομής, λειτουργίας και αρμοδιοτήτων 
της Μονάδας Διασφάλισης Ποιότητας (ΜΟ.ΔΙ.Π) 
του Γεωπονικού Πανεπιστημίου Αθηνών και το 
Εσωτερικό Σύστημα Διασφάλισης Ποιότητας 
(ΕΣΔΠ) του Γεωπονικού Πανεπιστημίου Αθηνών 

Η ΣΥΓΚΛΗΤΟΣ ΤΟΥ 

ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αρ. Συνεδρίας: 530(Ι)/21.03.2018) 

Έχοντας υπόψη: 

1 .Τις διατάξεις των άρθρων 1 έως 9 του ν. 3379/2005 
(ΦΕΚ 189/2005 τ.Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος». 

2. Τις διατάξεις των αρθ. 14 παρ. 1 και 5, άρθ 66 παρ.1 
εδαφ. α, 2 εδαφ. β, γ, 3 εδαφ. α,β και παρ. 4., άρθ 71, 
άρθ. 72 του ν. 4009/2011 (ΦΕΚ 195/2011, τ.Α') «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
και άρθ. 80 παρ. 22γ όπως αντικαταστάθηκε με το άρθ. 
26 παρ. 6 του ν. 4386/2016 (ΦΕΚ 83/2016 τ.Α') «Ρυθμίσεις 
για την έρευνα και άλλες διατάξεις». 

3. Τις διατάξεις των άρθ. 8 παρ. 2 εδαφ. β, ιβ και άρθρο 
13 παρ.2 εδαφ. ιβ του ν. 4485/2017 (ΦΕΚ 114/2017 τ.Α') 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» 


4. Την απόφαση του Πρυτανικού Συμβουλίου (Συνεδρία: 
17.12.2009) που αφορά την συγκρότηση της ΜΟΔΙΠ. 

5. Την απόφαση του Συμβουλίου του Ιδρύματος (Συ¬ 
νεδρία: 39/11.03.2016) που αφορά την ανασυγκρότηση 
της ΜΟΔΙΠ. 

6. Την με αρ.πρωτ.Φ.120.61/36/132262/Β2/21-8-2014 
Διαπιστωτική πράξη του Υπουργού Παιδείας και Θρη¬ 
σκευμάτων σύμφωνα με την οποία διαπιστώνεται ο 
διορισμός του Γεώργιου Παπαδούλη του Θωμά, Καθη¬ 
γητή του Τμήματος Επιστήμης Φυτικής Παραγωγής, της 
Σχολής Αγροτικής Παραγωγής, Υποδομών και Περιβάλ¬ 
λοντος του Γ.Π.Α., ως Πρύτανη του Γ.Π.Α. με θητεία που 
λήγει στις 31 -8-2018 (ΑΔΑ ΩΘ0Γ9-29Δ). 

7. Την απόφαση του Συμβουλίου του Ιδρύματος (Συνε¬ 
δρία: 27/23.09.2014) που εγκρίνει την με αριθμό πρωτ. 
7332/09.09.2014 απόφαση του Πρύτανη του Γ.Π.Α. για 
τον ορισμό τριών Αναπληρωτών Πρύτανη και μεταβι¬ 
βάζει τις αρμοδιότητές τους. (ΦΕΚ 2597/30.09.2014 τ.Β'), 
όπως αυτή τροποποιήθηκε με την αριθμ. 3361 /7.05.2015 
απόφαση (ΦΕΚ 815/τ.Β'/07.05.2015) και ισχύει. 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνουμε τη δομή, λειτουργία και τις αρμοδιότη¬ 
τες της Μονάδας Διασφάλισης Ποιότητας (ΜΟ.ΔΙ.Π) του 
Γεωπονικού Πανεπιστημίου Αθηνών και το Εσωτερικό 
Σύστημα Διασφάλισης Ποιότητας (ΕΣΔΠ) του Γ.Π.Α., ως 
εξής: 

ΚΕΦΑΛΑΙΟ Α' 

Οργάνωση και λειτουργία της ΜΟ.ΔΙ.Π του Γ.Π.Α. 

Άρθρο 1 

Συγκρότηση και αρμοδιότητες της Μονάδας Διασφά¬ 
λισης Ποιότητας (ΜΟ.ΔΙ.Π.). 

1. Συγκρότηση της Μονάδας Διασφάλισης Ποιότητας 
(ΜΟ.ΔΙ.Π.) 

Η ΜΟ.ΔΙ.Π. του Γεωπονικού Πανεπιστημίου Αθηνών 
συγκροτείται με απόφαση της Συγκλήτου σύμφωνα με 
τις διατάξεις των άρθρων 14 του ν.4009/2011 και 13 παρ. 
2 εδάφιο ιβ του και άρθρο 83 παρ. 5 του ν. 4485/2017, 
όπως αυτές ισχύουν και αποτελείται από: 

α) Τον Πρύτανη ή έναν από τους Αντιπρυτάνεις του, 
ως Πρόεδρο. 

β) Πέντε (5) Καθηγητές. 

γ) Έναν εκπρόσωπο κάθε κατηγορίας προσωπικού 
που προβλέπεται στα άρθρα 28 και 29 του ν. 4009/2011, 
όπωςτροποποιήθηκαν και ισχύουν με δικαίωμα ψήφου, 
όταν συζητούνται θέματα της αντίστοιχης κατηγορίας 
προσωπικού. 

δ) Έναν εκπρόσωπο των προπτυχιακών φοιτητών και 
έναν εκπρόσωπο των μεταπτυχιακών φοιτητών και υπο¬ 
ψήφιων διδακτόρων, εφόσον υπάρχουν, ως μέλη, όπως 
ειδικότερα καθορίζεται στον Οργανισμό. 

2. Η θητεία των μελών της ΜΟ.ΔΙ.Π. είναι τετραετής. 

Οι εκπρόσωποι των προπτυχιακών φοιτητών και των 

μεταπτυχιακών φοιτητών ορίζονται για ετήσια θητεία. 

3. Οι αρμοδιότητες της Μονάδας Διασφάλισης Ποιό¬ 
τητας του Γεωπονικού Πανεπιστημίου Αθηνών, είναι οι 
ακόλουθες: 

1. Αναπτύσσει συγκεκριμένη πολιτική, στρατηγική και 
τις απαραίτητες διαδικασίες για τη συνεχή βελτίωση της 
ποιότητας του έργου και των υπηρεσιών του Ιδρύματος, 
που αποτελείτο εσωτερικό σύστημα διασφάλισης της 
ποιότητας του Ιδρύματος. 

2. Η συνεργασία με την Αρχή Διασφάλισης και Πιστο¬ 
ποίησης της Ποιότητας (ΑΔΙΠ), συμμετέχει στις συναντή¬ 
σεις της ΑΔΙΠ και ενημερώνει τα Ακαδημαϊκά Τμήματα 
για τα θέματα σχετικά με την διασφάλιση της ποιότητας. 

3. Η οργάνωση, λειτουργία και συνεχή βελτίωση του 
εσωτερικού συστήματος διασφάλισης της ποιότητας του 
Ιδρύματος. 

4. Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

5. Η υποστήριξη των διαδικασιών εξωτερικής αξιολό¬ 
γησης και πιστοποίησης των προγραμμάτων σπουδών 
και του εσωτερικού συστήματος διασφάλισης της ποι¬ 
ότητας του Ιδρύματος, στο πλαίσιο των αρχών, κατευ¬ 
θύνσεων και οδηγιών της ΑΔΙΠ. 

6. Η ανάπτυξη πληροφοριακού συστήματος διαχεί¬ 
ρισης των δεδομένων της αξιολόγησης σε συνεργασία 
με την ΑΔΙΠ. 

7. Η συστηματική παρακολούθηση και δημοσιοποίηση 
στον ιστότοπο του ιδρύματος των σχετικών με την αξιο¬ 
λόγηση των διαδικασιών και των αποτελεσμάτων τους. 

8. Συντάσσει την Έκθεση Αυτοαξιολόγησης του Ιδρύ¬ 
ματος και την διαβιβάζει στην ΑΔΙΠ. 

9. Υποστηρίζει τη διαδικασία Εξωτερικής Αξιολόγησης 
του Ιδρύματος σε συνεργασία με την ΑΔΙΠ. 

10. Συγκροτεί ομάδες εργασίας με σκοπό την υποβο¬ 
ήθηση του έργου της ΜΟΔΙΠ ( ή Συγκροτεί Ομάδες Ερ¬ 
γασίας, από μέλη της ακαδημαϊκής κοινότητας, οι οποίες 
αναλαμβάνουν την ανάπτυξη και τη βελτίωση επί μέρους 
ενότητες του ΕΣΔΠ). 

11. Συλλέγει και παρακολουθεί τα δεδομένα ποιότητας 
στο Πληροφοριακό Σύστημα της ΜΟΔΙΠ και στο Ολο¬ 
κληρωμένο Πληροφοριακό Εθνικό Σύστημα Ποιότητας 
(ΟΠΕΣΠ) της ΑΔΙΠ. 

12. Συντάσσει την Ετήσια Έκθεση Αξιολόγησης του 
Εσωτερικού Συστήματος Διασφάλισης Ποιότητας και την 
υποβάλλει στα αρμόδια όργανα διοίκησης του Ιδρύματος. 

13. Έχει την ευθύνη για την τήρηση των διαδικασιών 
ελέγχου των κριτηρίων σχετικά με τον σχεδίασμά, την 


έγκριση και την αναθεώρηση των προγραμμάτων σπου¬ 
δών με σκοπό τη διασφάλιση και τη συνεχή βελτίωση 
της ποιότητάς τους. 

14. Εξετάζει τα αποτελέσματα της εσωτερικής αξιολό¬ 
γησης των ακαδη μαϊκών μονάδων, των προγραμμάτων 
σπουδών και λαμβάνει αποφάσεις (συστάσεις) σχετικά 
με ενδεχόμενα σφάλματα, παραλείψεις και άλλες ενδει- 
κνυόμενες ενέργειες, τα οποία διαβιβάζει στην αντίστοι¬ 
χη ακαδημαϊκή μονάδα του Ιδρύματος. 

15. Πραγματοποιεί στατιστικές μελέτες και έρευνες 
που σχετίζονται με την ποιότητα του εκπαιδευτικού, 
ερευνητικού και διοικητικού έργου του Ιδρύματος και 
ενημερώνει τη διοίκηση του Ιδρύματος. 

16. Αναδεικνύει τις βέλτιστες πρακτικές που εφαρμό¬ 
ζονται στο ίδρυμα και φροντίζει για την προβολή τους. 

17. Έχει την ευθύνη για τη συστηματική παρακολούθη¬ 
ση της επκαιροποίησης των ιστοσελίδων τωνΤμημάτων, 
των Σχολών, της ΜΟ.ΔΙ.Π. και του Ιδρύματος, με σκοπό 
την έγκυρη και επαρκή παροχή και διάχυση δημόσιας 
πληροφόρησης αναφορικά μετις εκπαιδευτικές δραστη¬ 
ριότητες, τη λειτουργία των προγραμμάτων σπουδών και 
τη γενικότερη δραστηριότητα του Ιδρύματος. 

18. Μεριμνά γιατην αναβάθμιση του πληροφοριακού 
συστήματος της ΜΟΔΙΠ και για τη διασύνδεση- διαλει- 
τουργικότητά του με τα άλλα πληροφοριακά συστήματα 
του Ιδρύματος και του Ολοκληρωμένου Πληροφοριακού 
Εθνικό Σύστημα Ποιότητας (ΟΠΕΣΠ) της ΑΔΙΠ. 

19. Μεριμνά για τη συλλογή, επεξεργασία, ανάλυση 
και παροχή δεδομένων του Γεωπονικού Πανεπιστημίου 
Αθηνών στις διεθνείς λίστες κατάταξης των Ιδρυμάτων 
Ανώτατης Εκπαίδευσης, καθώς και η σύνταξη προτάσε- 
ων-εισηγήσέων επί του θέματος. 

20. Τηρεί φυσικό και ηλεκτρονικό αρχείο με όλα τα 
δεδομένα που συλλέγει και αναλύει 

21. Οργανώνει ενημερωτικές συναντήσεις, ημερίδες, 
συνέδρια και λοιπές εκδηλώσεις για θέματα που άπτο- 
νται των αρμοδιοτήτων της ΜΟ.ΔΙ.Π. 

Άρθρο 2 

Οργάνωση και λειτουργία της ΜΟΔΙΠ 

Η Μονάδα Διασφάλισης Ποιότητας (ΜΟ.ΔΙ.Π.) του 
Γεωπονικού Πανεπιστημίου Αθηνών συνεδριάζει μετά 
από πρόσκληση του Προέδρου της τουλάχιστον μια 
φορά ανά τρίμηνο κατά την διάρκεια του ακαδημαϊκού 
έτους, καθώς και εκτάκτως όταν κρίνεται σκόπιμο. Οι 
συνεδριάσεις της ΜΟ.ΔΙ.Π. διέπονται από τις διατάξεις 
σχετικά με τη λειτουργία των συλλογικών οργάνων, όπως 
αυτές αναφέρονται στο ν. 2690/1999 όπως τροποποιή¬ 
θηκε και ισχύει, όσο και στον Εσωτερικό Κανονισμό του 
Ιδρύματος. 

2. Η διοικητική υποστήριξη της Μονάδα Διασφάλι¬ 
σης Ποιότητας (ΜΟ.ΔΙ.Π.) παρέχεται από το γραφείο της 
ΜΟ.ΔΙ.Π., το οποίο υπάγεται απευθείας στον Πρόεδρο 
της ΜΟ.ΔΙ.Π.Το γραφείο της ΜΟ.ΔΙ.Π. στελεχώνεται από 
διοικητικούς υπαλλήλους ή/ και εξωτερικούς συνεργά¬ 
τες, τα προσόντα των οποίων προβλέπονται στον Οργα¬ 
νισμό του Ιδρύματος και καθορίζονται από τα αρμόδια 
όργανα της Διοίκησης. Στις αρμοδιότητες του γραφείου 
της ΜΟ.ΔΙ.Π. εντάσσονται η διοικητική υποστήριξη της 

Μονάδας, η μέριμνα για την εκτέλεση των αποφάσεων 
της, και η εν γένει συνδρομή της επί των αναφερόμενων 
αρμοδιοτήτων της. 

3. Η χρηματοδότηση της Μονάδας Διασφάλισης Ποιό¬ 
τητας (ΜΟ.ΔΙ.Π.) του Γεωπονικού Πανεπιστημίου Αθηνών 
παρέχεται μέσω ιδίων πόρων του Ιδρύματος και εθνικών, 
ευρωπαϊκών ή διεθνών προγραμμάτων. Η Διοίκηση του 
Γεωπονικού Πανεπιστημίου Αθηνών μεριμνά για την πα¬ 
ροχή των αναγκαίων υποδομών και πόρων προκειμένου 
να επιτυγχάνεται η εύρυθμη λειτουργία του Εσωτερικού 
Συστήματος Διασφάλισης Ποιότητας (Ε.Σ.Δ.Π.) καθώς και 
η απρόσκοπτη εφαρμογή και υλοποίηση της Πολιτικής 
Διασφάλισης Ποιότητας του Ιδρύματος. 

ΚΕΦΑΛΑΙΟ Β' 

Εσωτερικό Σύστημα Διασφάλισης Ποιότητας 
του Γ.Π.Α. (ΕΣΔΠ/ΓΠΑ) 

Άρθρο 3 

Σκοπός και πεδίο εφαρμογής του Εσωτερικού Συστή¬ 
ματος Διασφάλισης Ποιότητας του Γεωπονικού Πανεπι¬ 
στημίου Αθηνών (ΕΣΔΠ/ΓΠΑ). 

1 .Το Γεωπονικό Πανεπιστήμιο Αθηνών αναπτύσσει και 
εφαρμόζει Εσωτερικό Σύστημα Διασφάλισης της Ποιότη¬ 
τας (ΕΣΔΠ) με ευθύνη της οικείας Μονάδας Διασφάλισης 
της Ποιότητας (ΜΟΔΙΠ), το οποίο αφορά σε όλα τα πεδία 
των δραστηριοτήτων του Ιδρύματος. 

2. Σκοπός του Εσωτερικού Συστήματος Διασφάλισης 
Ποιότητας (Ε.Σ.Δ.Π.), είναι η επίτευξη υψηλής ποιότητας 
της λειτουργίας του Ιδρύματος και η συνεχής βελτίωση 
του εκπαιδευτικού και ερευνητικού του έργου, καθώς και 
η αποτελεσματική λειτουργία και απόδοση των υπηρεσι¬ 
ών του, σύμφωνα με τις διεθνείς πρακτικές, ιδίως εκείνες 
του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

3. Το πεδίο εφαρμογής του Εσωτερικού Συστήματος 
Διασφάλισης Ποιότητας (Ε.Σ.Δ.Π.) είναι η εφαρμογή της 
διασφάλισης ποιότητας στις ακαδημαϊκές μονάδες, στις 
διοικητικές υπηρεσίες και στο ανθρώπινο δυναμικό του 
Ιδρύματος. Ειδικότερα σε αυτό περιλαμβάνεται η ακα¬ 
δημαϊκή πιστοποίηση των Προγραμμάτων Σπουδών του 
Ιδρύματος και η πιστοποίηση του Εσωτερικού Συστήμα¬ 
τος Διασφάλισης Ποιότητας (Ε.Σ.Δ.Π.). 

Άρθρο 4 

Δομή του Εσωτερικού Συστήματος Διασφάλισης Ποι¬ 
ότητας του Γεωπονικού Πανεπιστημίου Αθηνών 

1. Η δομή του ΕΣΔΠ περιλαμβάνει διεργασίες, διαδι¬ 
κασίες και οδηγίες εργασίας οι οποίες συνδέονται και 
αλληλοεπιδρούν μεταξύ τους ώστε να παράγονται τα 
επιμέρους και τα συνολικά αποτελέσματα της λειτουρ¬ 
γίας του Συστήματος. 

2. Οι διεργασίες είναι οι οργανικές ενότητες του Συ¬ 
στήματος οι οποίες αντιστοιχούν στις απαιτήσεις του 
προτύπου. Οι διεργασίες προσλαμβάνουν τα οικεία 
εισερχόμενα δεδομένα του Ιδρύματος και αποδίδουν 
αντίστοιχα ή σχετικά με τη διεργασία αποτελέσματα. 

3. Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, στάδια και λήξη. 


4. Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίηση της. 

5. Η τεκμηρίωση κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. 

6. Μέσα αξιολόγησης της διεργασίας: Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι θα προσδιοριστούν στο πλαίσιο 
του εγχειριδίου ποιότητας του Εσωτερικού Συστήμα¬ 
τος Διασφάλισης Ποιότητας ΕΣΔΠ του Ιδρύματος (Κθγ 
ΡθίΤοΐΎηθηεθ Ιηόίς3ΐ0Γ5 ΚΡΙ'5 - Δείκτες Επιδόσεων). 

7. Στο εγχειρίδιο ποιότητας του ΕΣΔΠ, το οποίο συ¬ 
ντάσσει και αναθεωρεί η ΜΟΔΙΠ και εγκρίνει η Σύγκλη¬ 
τος του Ιδρύματος όποτε το κρίνει αναγκαίο, αποτυπώ- 
νονται και περιγράφονται αναλυτικά όλες οι διεργασίες. 
Ειδικότερα ως διεργασίες ή/και του ΕΣΔΠ αποτελούν: 

1. Η πολιτικής διασφάλισης ποιότητας του Ιδρύματος. 

2. Η διάθεση και διαχείριση αναγκαίων πόρων. 

3. Η θέσπιση σαφών και καθορισμένων στόχων του 
Ιδρύματος. 

4. Η Εσωτερική Αξιολόγηση των ακαδημαϊκών και δι¬ 
οικητικών δραστηριοτήτων του Ιδρύματος. 

5. Η συλλογή και ανάλυση δεδομένων ποιότητας. 

6. Η δημοσιοποίηση πληροφοριών των ακαδημαϊκών 
και λοιπών δραστηριοτήτων του Ιδρύματος. 

7. Η πραγματοποίηση περιοδικής Εξωτερικής Αξιολό¬ 
γησης και Πιστοποίησης του ΕΣΔΠ. 

8. Η πιστοποίηση/επαναπιστωποίηση των Προγραμ¬ 
μάτων Σπουδών. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2018 

Ο Πρύτανης 

ΓΕΩΡΓΙΟΣ ΠΑΠΑΔΟΥΛΗΣ 


Αριθμ. 1922 _ (2) 

Έγκριση της δομής, του επιπέδου λειτουργίας και 
της οργανωτικής διάρθρωσης του ΕΛΚΕ. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(Αρ. Συνεδρίας 30/30.11.2017) 

Έχοντας υπόψη: 

1. Τις διατάξεις του π.δ. 83/1984 (ΦΕΚ 31/20.3.1984, τ.Α') 
«Ίδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» όπως ισχύει, ο Τη διάταξη 
του άρθρου 1 του π.δ. 155/2009 σε συνδυασμό με τις 
διατάξεις των άρθρων 46 έως 49 του π.δ. 160/2008 (ΦΕΚ 
220 Α703.11.2008) και με τις διατάξεις των άρθρων 13-15 
του «Κώδικα Διοικητικής Διαδικασίας». 

2. Τις διατάξεις της παρ. 2 του άρθρου 13 και των δια¬ 
τάξεων 52, 57, 58 του κεφαλαίου Η' και του άρθρου 87 
του ν. 4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλ¬ 
λες διατάξεις» (ΦΕΚ 114/04.08.2017, τ.Α') καθώς και την 
εγκύκλιο 164530/Ζ1 /03.10.2017 «Άμεσες ενέργειες και 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 321/18.04.2018 


χρονοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017 (Α' 114). 

3. Τις διατάξεις των άρθρων 24, 26 του ν. 4386/2016 
(ΦΕΚ 83 /Α'/11.5.2016) «Ρυθμίσεις για την έρευνα και 
άλλες διατάξεις». 

4. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξε¬ 
ων των κυβερνητικών, διοικητικών και αυτοδιοικητικών 
οργάνων στο διαδίκτυο Πρόγραμμα ΔΙΑΎΓΕΙΑ και άλλες 
διατάξεις» (ΦΕΚ 112 Α)'. 

5. Την προφορική εισήγηση του Πρύτανη σχετικά με το 
θέμα, σε συνέχεια της απόφασης της Επιτροπής Ερευνών 
στην μεαριθμ. 331/15.11.2017 συνεδρίαση της θέμα Α2 
«Δομή, επίπεδο λειτουργίας και οργανωτική διάρθρωση 
της Μ.Ο.Δ.Υ. του ΕΛΚΕ». 

6. Το υπ. αριθμ 30/30.11.2017 πρακτικό της συνεδρί¬ 
ασης της Συγκλήτου θέμα 1.1. «Έγκριση της δομής, του 
επιπέδου λειτουργίας και της οργανωτικής διάρθρω- 
σηςτου ΕΛΚΕ». 

7. Το γεγονός ότι έως σήμερα δεν έχει δημοσιευθεί ο 
Οργανισμόςτου Πανεπιστημίου Αιγαίου σύμφωνα μετο 
άρθρο 7 του ν. 4485/2017. 

8. Το γεγονός ότι το Ιδρυμα διαθέτει ιδιόκτητους χώ¬ 
ρους για τη στέγαση των υπηρεσιών της Μονάδας Οι¬ 
κονομικής και Διοικητικής Υποστήριξηςτου Ε.Λ.Κ.Ε.του 
Ιδρύματος, και 

Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του τακτικού προ¬ 
ϋπολογισμού του ΥΠ.Π.Ε.Θ. (ΚΑΕ ομάδας 0200 του Ε.Φ. 
19-250) προϋπολογισμού μισθοδοσίας σχετιζόμενη με 
τα επιδόματα θέσεων ευθύνης των δομών της ΜΟΔΥ 
(κωδικός ΕΑΠ 6) ύψους ετησίως 42.471,00 € περίπου 
(έγγραφο με Α.Π.: Φ.1/Γ/2ΝΠ/43321/Β1/15.03.2018 του 
Προϊσταμένου της Γενικής Δ/νσης Οικονομικών Υπηρε¬ 
σιών του ΥΠ.Π.Ε.Θ.), αποφασίζει: 

1. Και ορίζει τη Μονάδα Οικονομικής και Διοικητικής 
Υποστήριξηςτου Ε.Λ.Κ.Ε. ως Οργανική Μονάδα του Πα¬ 
νεπιστημίου Αιγαίου σε επίπεδο Διεύθυνσης με έδρα τη 
Μυτιλήνη, η οποία υπάγεται στον Αντιπρύτανη Έρευνας 
και Δια Βίου Εκπαίδευσης. 

2. Και εγκρίνει την οργανωτική διάρθρωση της Μο¬ 
νάδας Οικονομικής και Διοικητικής Υποστήριξης του 
Ε.Λ.Κ.Ε. του Πανεπιστημίου Αιγαίου, ως ακολούθως: 

• Μονάδα Οικονομικής και Διοικητικής Υποστήριξηςτου 
Ε.Λ.Κ.Ε. (Διεύθυνση), η οποία διαρθρώνεται, ως ακολούθως: 

α. Υποδιεύθυνση Οικονομικής Διαχείρισης (έδρα Μυ¬ 
τιλήνη). 

β. Υποδιεύθυνση Ανάπτυξης και Διοικητικής Υποστή¬ 
ριξης (έδρα Μυτιλήνη) 

Οι ως άνω υποδιευθύνσεις διαρθρώνονται, ως ακο¬ 
λούθως: 

α. Υποδιεύθυνση Οικονομικής Διαχείρισης 
ί) Τμήμα Λογιστηρίου (έδρα Μυτιλήνη) 

- Γραφείο Ταμειακής Διαχείρισης 
Μ) Τμήμα Διαχείρισης Έργων (έδρα Μυτιλήνη) 
ίίί) Τμήμα Διαχείρισης Αυτοχρηματοδοτούμένων Έρ¬ 
γων (έδρα Αθήνα) 


β. Υποδιεύθυνση Ανάπτυξης και Διοικητικής Υποστήριξης 

ί) Τμήμα Διοικητικής Υποστήριξης (έδρα Μυτιλήνη) 

Μ) Τμήμα Στρατηγικής Ανάπτυξης Προγραμματισμού 
και Προώθησης Έρευνας (έδρα Αθήνα) 

ίίί) Τμήμα Εσωτερικών Ελέγχων και Θεσμικής Υποστή¬ 
ριξης (έδρα Μυτιλήνη) 

ίν) Τμήμα Διαχείρισης Πληροφοριακών Συστημάτων 
(έδρα Μυτιλήνη) 

3. Οι αρμοδιότητες των ως άνω δομών ενδεικτικά 
έχουν ως ακολούθως: 

Προϊστάμενος Μονάδας Οικονομικής και Διοικητικής 
Υποστήριξης (Μ.Ο.Δ.Υ). -Προϊστάμενος Οικονομικών 
Υπηρεσιών (Π.Ο.Ύ.) 

• Προΐσταται και εποπτεύει την ομαλή λειτουργία της 
Μονάδας. 

• Έχει τις αρμοδιότητες, τα καθήκοντα και τις υποχρεώ- 
σειςτων άρθρων 25,26 και 69Γ του ν. 4270/2014 (ΑΊ 43), 
όπως αυτές εξειδικεύονται στον ν. 4485/2017. 

• Ανακατανέμει, ανάλογα με τις ανάγκες της Διεύθυν¬ 
σης, τις αρμοδιότητες και το προσωπικό όλων των Διοι¬ 
κητικών Μονάδων της. 

Υποδιευθυντής Οικονομικής Υποστήριξης. 

• Συντονίζει και ελέγχει το έργο των Τμημάτων της 
Υποδιεύθυνσης. 

Υποδιευθυντής Διοικητικής Υποστήριξης. 

■ Συντονίζει και ελέγχει το έργο των Τμημάτων της 
Υποδιεύθυνσης 

Α. ί) Τμήμα Λογιστηρίου 

■ Λογιστική απεικόνιση ενταλμάτων (καταχωρήσεις 
στο μηχανογραφικό σύστημα) και απεικόνιση τραπε¬ 
ζικών συναλλαγών δαπανών (εξοφλήσεις πληρωμών 
δαπανών). 

• Καταγραφή περιουσιακών στοιχείων 

• Είσπραξη των εσόδων του Ε.Λ.Κ.Ε. 

• Παρακολούθηση των οικονομικών μεγεθών από όλες 
τις πηγές χρηματοδότησης 

• Ο κατ' είδος προσδιορισμός του ετήσιου ύψους των 
εσόδων του Ε.Λ.Κ.Ε., καθώς και η γνωστοποίηση του 
ύψους αυτού στην Επιτροπή έως το τέλος του δεύτερου 
μήνα του επόμενου οικονομικού έτους από την είσπραξη 
των εσόδων αυτών 

■ Παρακολούθηση - απεικόνιση των τραπεζικών συ¬ 
ναλλαγών. Συμφωνία, κλείσιμο τραπεζικών λογαριασμών 
μήνα σε συνεργασία με γραφείο ταμειακής διαχείρισης. 

■ Μισθολογική εκκαθάριση των αποδοχών (ΙΔΑΧ - 
ΙΔΟΧ - Αρθρο 39 - Πρακτική Ασκηση) και των κάθε εί¬ 
δους αποζημιώσεων για το κάθε φύσης προσωπικό που 
απασχολείται στον Ε.Λ.Κ.Ε. Υπολογισμός Ασφαλιστικών 
εισφορών. 

• Υποβολές ΑΠΔ - Έλεγχος αποδόσεων ασφαλιστικών 
εισφορών 

• Κατάρτιση και παρακολούθηση του προϋπολογισμού 
του Ε.Λ.Κ.Ε. και των τροποποιήσεων του. 

•Τήρηση του Μητρώου Δεσμεύσεων, σύμφωνα με την 
παράγραφο 13 του άρθρου 60. 

• Παρακολούθηση εκτέλεσης του προϋπολογισμού 
του Ε.Λ.Κ.Ε. 

• Παρακολούθηση της εξέλιξης των οικονομικών με¬ 
γεθών του Ε.Λ.Κ.Ε. και τήρηση των οδηγιών του Γενικού 




Τεύχος Β' 1321/18.04.2018 

Λογιστηρίου του Κράτους σχετικά με την κατάρτιση και 
εκτέλεση του προϋπολογισμού του. 

• Τήρηση του απολογισμού και των δημοσιονομικών 
αναφορών 

• Λοιπές καταστάσεις για Ελεγκτικό Συνέδριο - ΕΛΣΤΑΤ 

• Έλεγχος χρήσης, λογιστική απεικόνιση κλεισίματος- 
ανοίγματος χρήσης, επεξεργασία και σύνταξη Ισολογι- 
σμού/Χρηματοοικονομικών Καταστάσεων. 

■ Χορήγηση φορολογικών βεβαιώσεων και βεβαιώ¬ 
σεων αποδοχών 

• Παρακολούθηση της λογιστικής κίνησης των έργων 
που διαχειρίζεται ο Ε.Λ.ΚΕ. (Λογιστικός έλεγχοςτων έργων) 

• Τήρηση των λογιστικών βιβλίων και σύνταξη των 
προβλεπόμενων χρηματοοικονομικών καταστάσεων 

• Συμφωνίες, Δηλώσεις φόρων και ΦΠΑ, Υποβολή δή¬ 
λωσης φορολογίας εισοδήματος, Συγκεντρωτικές κατα¬ 
στάσεις πελατών προμηθευτών 

• Αντιμετώπιση φορολογικών ελέγχων - ασφαλιστικών 
ελέγχων. 

Γραφείο Ταμειακής Διαχείρισης 

•Τήρηση Μητρώων Κατασχέσεων και Εκχωρήσεων 

• Διενέργεια συμψηφισμών και απόδοση στο δημόσιο 
και στα οικεία ασφαλιστικά ταμεία των οφειλών των δι¬ 
καιούχων που αναγράφονται στις σχετικές βεβαιώσεις 
φορολογικών και ασφαλιστικών οφειλών, ενημέρωση 
των δικαιούχων και των φορέων για την έκδοση χρηματι¬ 
κών ενταλμάτων στο όνομα τους και την εξόφληση τους 

• Διεκπεραίωση της πληρωμής (εξόφλησης) των δα¬ 
πανών, μέσω τραπεζικών επιταγών ή ηλεκτρονικών 
εντολών μεταφοράς και πίστωσης λογαριασμού των 
δικαιούχων 

• Απόδοση των υπέρ τρίτων κρατήσεων 

Α. Μ) Τμήμα Διαχείρισης Έργων 

• Παρακολούθηση της διαχειριστικής κίνησης των έρ¬ 
γων που διαχειρίζεται ο Ε.Λ.Κ.Ε. 

• Διαχείριση Συγχρηματοδοτούμενων Έργων, Έργων 
χρηματοδοτούμενων από Διεθνείς Πόρους, από την ΕΕ, 
από Ιδιωτικούς Πόρους, από Ιδιους Πόρους όλων των 
Παν/κων Μονάδων του Πανεπιστημίου Αιγαίου καθώς 
και Αυτοχρηματοδοτουμενων Έργων των Παν/κών Μο¬ 
νάδων Μυτιλήνης και Λήμνου. 

• Διαχείριση του έργου της ΜΟΔΎ. Σύνταξη ετήσιου 
προϋπολογισμού-απολογισμού αυτής. 

• Παρακολούθηση της εκτέλεσης του Ετήσιου Προϋ¬ 
πολογισμού του κάθε έργου και ενημέρωση των Ε/Ύ για 
την ανάγκη τροπ/σης του 

• Έλεγχος ενταλμάτων πληρωμής των δαπανών του 
Ε.Λ.Κ.Ε. (νομιμότητας και κανονικότητας), μέσα στην 
προβλεπόμενη προθεσμία από το ευρωπαϊκό και εθνικό 
κανονιστικό πλαίσιο 

• Διενέργεια των δημοσιονομικών δεσμεύσεων και 
παρακολούθηση των Αποφάσεων Ανάληψης Δέσμευσης 

• Εκτέλεση και παρακολούθηση των προμηθειών του 
Ε.Λ.Κ.Ε 

• Υποστήριξη της Επιτροπής και του Ε.Ύ. για όλα τα 
θέματα που αφορούν στις διατυπώσεις δημοσιότητας, 
καθώς και η σύναψη και εκτέλεση δημοσίων συμβάσεων, 
προμηθειών, υπηρεσιών και έργων 


• Υποστήριξη των Επιστημονικών Υπευθύνων για την 
σύνταξη των τευχών διαγωνισμών/προσκλήσεων εκδή¬ 
λωσης ενδιαφέροντος 

• Παρακολούθηση συμβάσεων εξωτερικών συνεργατών. 

• Καταχώριση των στοιχείων των δικαιούχων (έλεγχος 
των στοιχείων που έχουν προ καταχωρηθεί από εξωτε¬ 
ρικούς συνεργάτες) 

• Υποστήριξη του ελέγχου των έργων από τους χρη¬ 
ματοδότες 

Α. ίίί) Τμήμα Διαχείρισης Αυτοχρηματοδοτουμενων 
Έργων 

Οι αρμοδιότητες του Τμήματος Διαχείρισης Αυτο¬ 
χρηματοδοτουμενων Έργων Παν/κών Μονάδων Χίου, 
Σάμου, Ρόδου, Σύρου είναι οι εξής: 

• Παρακολούθηση της διαχειριστικής κίνησης των έρ¬ 
γων που διαχειρίζεται ο Ε.Λ.Κ.Ε. 

• Διαχείριση Αυτοχρηματοδοτουμενων Έργων Παν/ 
κών Μονάδων Χίου, Σάμου, Ρόδου, Σύρου. 

• Διαχείριση Έργων ΕΣΠΑ ανάλογα με τις ανάγκες δι¬ 
αχείρισης που προκύπτουν. 

• Έλεγχος ενταλμάτων πληρωμής των άαπανών του 
Ε.Λ.Κ.Ε. (νομιμότητας και κανονικότητας), μέσα στην 
προβλεπόμενη προθεσμία από το ευρωπαϊκό και εθνικό 
κανονιστικό πλαίσιο 

• Διενέργεια των δημοσιονομικών δεσμεύσεων και πα¬ 
ρακολούθηση των Αποφάσεων Ανάληψης Δέσμευσης 
ανά κατηγορία δαπάνης 

• Υποστήριξη της Επιτροπής και του Ε.Ύ. για όλα τα 
θέματα που αφορούν στις διατυπώσεις δημοσιότητας, 
καθώς και η σύναψη και εκτέλεση δημοσίων συμβάσεων, 
προμηθειών, υπηρεσιών και έργων 

• Υποστήριξη των Επιστημονικών Υπευθύνων για την 
σύνταξη των τευχών διαγωνισμών/προσκλήσεων εκδή¬ 
λωσης ενδιαφέροντος 

• Παρακολούθηση συμβάσεων εξωτερικών συνεργατών 

• Καταχώριση των στοιχείων των δικαιούχων (έλεγχος 
των στοιχείων που έχουν προ καταχωρηθεί από εξωτε¬ 
ρικούς συνεργάτες) 

• Υποστήριξη του ελέγχου των έργων από τους χρη¬ 
ματοδότες 

Β. ί) Τμήμα Διοικητικής Υποστήριξης 

• Υποστήριξη Διοικητικών Συναλλαγών Έργων 

• Προετοιμασία και σύναψη Συμβάσεων Χρηματοδό¬ 
τησης Έργων, χορηγιών επιχορηγήσεων, δωρεών, ειδι¬ 
κών συμβάσεων 

• Διοικητικές διαδικασίες έγκρισης ανάληψης υλοποίη¬ 
σης έργων από ΕΛΚΕ καθώς και ολοκλήρωσης πράξεων 
(ανάλυση προϋπολογισμών έργων - χρονοπρογραμμα- 
τισμός -προβλέψεις απορροφήσεων) 

• Επικοινωνία με χρηματοδότες, Διαχειριστικές Αρχές 
και εταιρικά σχήματα έργων και διεκπεραίωση διοικη¬ 
τικών διαδικασιών 

• Παρακολούθηση- ανάπτυξη ανθρώπινου Δυναμικού 
Έργων 

•Τήρηση Μητρώου των φυσικών προσώπων που αμεί¬ 
βονται, με οποιαδήποτε συμβατική σχέση, σε βάρος των 
πιστώσεων του προϋπολογισμού του Ε.Λ.Κ.Ε. 

•Διοικητική Υποστήριξη Προτάσεων Νέων Έργων (δι- 
καιολογητικά και λοιπές διοικητικές ενέργειες) 

• Τήρηση Αρχείων συμβάσεων έργου φυσικών προ¬ 
σώπων και Διοικητικών φακέλων έργων. 

•Τήρηση του οικονομικού αρχείου των έργων και προ¬ 
γραμμάτων που υλοποιεί ο Ε.Λ.Κ.Ε. 

• Υποστήριξη Επιτροπής Ερευνών και Διαχείρισηςτου 
ΕΛΚΕ 

• Γραμματειακή υποστήριξη της Επιτροπής και εισή¬ 
γηση για θέματα της αρμοδιότητάς της 

• Διοικητική Υποστήριξη της ΜΟΔΥ 

• Χορήγηση βεβαιώσεων καθώς και κάθε άλλου ανα¬ 
γκαίου έγγραφου, σύμφωνα με το τηρούμενο αρχείο της 

• Γραμματειακή υποστήριξη ΠΜΟΔΥ-ΠΟΥ 

Β. ϋ)Τμήμα Στρατηγικής Ανάπτυξης Προγραμματισμού 
και Υποστήριξης Έρευνας 

• Εύρεση/επεξεργασία πληροφορίας για τις δυνατό¬ 
τητες εξεύρεσης πόρων (νέων χρηματοδοτικών πρω¬ 
τοκόλλων) 

• Ενημέρωση των Μελών Δ.Ε.Π. Πανεπιστημίου Αιγαίου 
για τις δυνατότητες εξεύρεσης πόρων, μέσω ιστοσελίδας 
ή/και έκδοσης - αποστολής σχετικών ηεννεΙθΐΐθΓε 

• Διασύνδεση/ανάπτυξη συνεργασιών με φορείς στή¬ 
ριξης σχετικών δραστηριοτήτων (π.χ. Γραφεία Διαμε- 
σολάβησης) 

• Προώθηση της Έρευνας μέσω καταγραφής των δυνα¬ 
τοτήτων των ερευνητικών εργαστηρίων καθώς και των 
δυνατοτήτων παροχής υπηρεσιών από αυτά 

• Σύνταξη νέων προτάσεων 

• Στήριξη υποβολής προτάσεων, μέσω παροχής: 

- σχετικών στατιστικών στοιχείων για τις χρηματοδο¬ 
τήσεις του Ειδικού Λογαριασμού Έρευνας, του νομικού 
πλαισίου του Ειδικού Λογαριασμού Έρευνας κλπ. 

- τεχνικής βοήθειας στη διαδικασία σύνταξης/υποβο¬ 
λής προτάσεων 

- μέριμνας για τη λήψη (όπου απαιτείται) διοικητικών 
αποφάσεων (εγκρίσεις συλλογικών οργάνων) σε συνερ¬ 
γασία με το τμήμα Διοικητικής Υποστήριξης 

• Υποστήριξη των Επιστημονικών Υπευθύνων Έργων, 
για την υποβολή στους χρηματοδότες των έργων αναφο¬ 
ρών, τροποποιήσεων καθώς και για την υποστήριξη τους 
σε θέματα διαδικασιών ολοκλήρωσης του οικονομικού 
αντικειμένου των έργων. 

• Κατοχύρωση Διανοητικής (Πνευματικής και Βιομη¬ 
χανικής) Ιδιοκτησίας 

• Παροχή συμβουλευτικών υπηρεσιών στους ερευνη¬ 
τές του Πανεπιστημίου σε θέματα ίδρυσης και ανάπτυξης 
νέων επιχειρήσεων, με έμφαση στις επιχειρήσεις έντασης 
γνώσης (τεχνοβλαστοί - ερίη οίί) 

Β. ίϋ) Τμήμα Εσωτερικών Ελέγχων και Θεσμικής Υπο¬ 
στήριξης 

• Εφαρμογή των κατάλληλων ελέγχων και δικλίδων 
ασφαλείας σχετικά με τα έσοδα, τις δαπάνες, τις προμή¬ 
θειες και τα περιουσιακά στοιχεία του Ε.Λ.Κ.Ε. 

• Εκτέλεση των αποφάσεων της Επιτροπής και παρα¬ 
κολούθηση της τήρησης των διαδικασιών που προβλέ- 
πονται στον Οδηγό Χρηματοδότησης και Διαχείρισης 
καθώς και στον Εσωτερικό Κανονισμό του Ε.Λ.Κ.Ε. 

• Έλεγχος και υποβολή προτάσεων για δημιουργία 
νέων εντύπων στον ΕΛΚΕ - Έλεγχος, προτάσεις και εκ- 
σφαλμάτωση των διαδικασιών της ΜΟΔΥ 


• Παρακολούθηση της εφαρμογής του συστήματος 
διαχειριστικής επάρκειαςγιατην υλοποίηση συγχρημα- 
τοδοτούμενων έργων. 

• Σύνταξη εκθέσεων, με περιεχόμενο τα πορίσματα 
των ελέγχων 

• Σύνταξη του Συστήματος Εσωτερικού Ελέγχου και 
υποβολή αυτού στον ΠΟΥ του Ειδικού Λογαριασμού 
Κονδυλίων Έρευνας για έγκριση. 

• Διερεύνηση ειδικών θεμάτων και συγγραφή-επικαι- 
ροποίηση οδηγιών. 

•Τυποποίηση διαδικασιών. 

• Καθορισμός διαδικασιών έναρξης έργων και Έλεγχος 
συμφωνητικών και συμβάσεων με νομικά πρόσωπα 

• Καθορισμός εσωτερικών διαδικασιών ολοκλήρωσης 
έργων. 

Β. ίν) Τμήμα Διαχείρισης Πληροφοριακών Συστημάτων 

•Ανάπτυξη και υποστήριξη Εφαρμογών 

• Υποστήριξη χρηστών 

•Τεκμηρίωση Εφαρμογών και Πληροφοριακών Συ¬ 
στημάτων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Μαρτίου 2018 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 


Αριθμ. 1123/720 (3) 

Τροποποίηση και αντικατάσταση του Κανονι¬ 
σμού λειτουργίας της Τεχνικής Υπηρεσίας της 
Ιερός Μητροπόλεως Περιστεριού. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

α)Τας Διατάξειςτων άρθρων 29 παρ. 2 και 59 παρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος», όπως αυτά έχουν τροποποιηθεί. 

β)Την ανάγκην οργανώσεωςΤεχνικής Υπηρεσίας παρά 
τη Ιερά Μητροπόλει Περιστεριού, διά την εκτέλεσιν των 
εκκλησιαστικών έργων. 

γ) Την από 18.2.2018 απόφασιν του Μητροπολιτικού 
Συμβουλίου της Ιεράς Μητροπόλεως Περιστεριού. 

δ) Τ ην υπ' αριθμ. πρωτ. 28/7.3.2018 πρότασιν του Σεβα- 
σμιωτάτου Μητροπολίτου Περιστεριού Χρυσοστόμου, 
ε) Την από 14.3.2018 απόφασιν της Διαρκούς Ιεράς 
Συνόδου και 

στ) το γεγονός ότι εκ της παρούσης Αποφάσεως δεν 
προκαλείται δαπάνη, 

τροποποιεί και αντικαθιστά τον Κανονισμόν λειτουρ¬ 
γίας της Τεχνικής Υπηρεσίας της Ιεράς Μητροπόλεως 
Περιστεριού (ΦΕΚ 759/Β714.5.2007) ως εξής: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΕΧΝΙΚΗΣ ΥΠΗΡΕΣΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΕΡΙΣΤΕΡΙΟΥ 

1. Ως Αναθέτουσα Αρχή, κατά την έννοιαν του π.δ.23/ 
1993, ορίζεται το Μητροπολιτικόν Συμβούλιον της Ιεράς 
Μητροπόλεως Περιστεριού. 

2. Ως Προϊσταμένη Αρχή, κατά την έννοιαν του ν.1418/ 
1984 και του π.δ. 609/1985, ορίζεται ομοίωςτο Μητροπο- 
λιτικόν Συμβούλιον της Ιεράς Μητροπόλεως Περιστεριού. 

3. Ως διευθύνουσα Υπηρεσία, κατά την έννοιαν του 
νόμου 1418/1984 και του π.δ. 609/1985, ορίζεται η Τε¬ 
χνική Υπηρεσία της Ιεράς Μητροπόλεως Περιστεριού. 

4. Ως επιβλέπουσα Υπηρεσία ορίζονται τα μέλη της 
Τεχνικής Υπηρεσίας, τα οποία ασκούν και καθήκοντα 
Επιβλέποντος Μηχανικού κατ' ανάθεσιν. Επί πλέον κα¬ 
θήκοντα Επιβλέποντος Μηχανικού, δύνανται να ανατε¬ 
θούν και εις έτερα πρόσωπα, ιδιώτας Μηχανικούς, οίτινες 
δύνανται να προσληφθούν έκτης Ιεράς Μητροπόλεως, 
δια συμβάσεως ωρισμένου έργου ή ωρισμένου χρόνου, 
προς κάλυψιντων αναγκών των εργολαβιών, αι οποίαι δεν 
δύνανται να καλυφθώσιν υπό τηςΤεχνικής Υπηρεσίας. 

5. Ως Τεχνικόν Συμβούλιον, κατά την έννοιαν του 
ν.1418/1984 και του π.δ. 609/1985, ορίζεται Ειδική Επι¬ 
τροπή, η οποία γνωματεύει, εισηγείται και εποπτεύει 
επί των υπό τέλεσιν έργων και των τυχόν ανακυψάντων 
διαφορών και προβλημάτων επ'αυτών. 

6. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τας καταρτισθησομένας 
Συμβάσεις εκτελέσεως έργων της Ιεράς Μητροπόλεως, 
υπό την έννοιαν ισχύος των διατάξεων του, ως συμβα¬ 
τικών ρητρών. 

7. Διαφωνίαι, αίτινες τυχόν θα προκόψουν, επιλύονται 
εις τα αρμόδια Δικαστήρια, με βάσιν την καθ' ύλην και 
τόπον αρμοδιότητα, όπως αυτή ορίζεται από το Κ.Π.Α., 
μετά την εξάντλησιν της Προδικασίας, όπως αύτη προ- 
βλέπεται δια του ν. 1418/1984 και του π.δ. 609/1985, 
αποφαινομένου επί των αιτήσεων θεραπείας, του Μη- 
τροπολιτικού Συμβουλίου, μετά γνώμης του Τεχνικού 
Συμβουλίου της Ιεράς Μητροπόλεως. 

8. Η σύνταξις μελετών των προς εκτέλεσιν έργων πραγ¬ 
ματοποιείται υπό τηςΤεχνικής Υπηρεσίας, η δε θεώρησις 
αυτών υπό του Προϊσταμένου αυτής. 


Δια την δημοπράτησιν των έργων αι συνταχθείσαι με- 
λέται εγκρίνονται υπό της Προϊσταμένης Αρχής, δηλαδή 
το Μητροπολιτικόν Συμβούλιον, το οποίον εγκρίνει και 
την σχετικήν Διακήρυξιν. 

Εις περίπτωσιν, καθ' ην η Τεχνική Υπηρεσία αδυνατεί 
να σύνταξη και να εκπόνηση τας σχετικός Μελετάς, δύ- 
ναται να ανατεθή η εκπόνησις αυτών εις ειδικόν έμπειρον 
επί του προς εκτέλεσιν έργου Μηχανικόν, κατόπιν απο- 
φάσεωςτης Προϊσταμένης αρχής και μετά εισήγησιντου 
Τεχνικού Συμβουλίου. Αι μελέται, αι οποίαι συντάσσονται 
υπό τρίτων, θεωρούνται υπό τηςΤεχνικής Υπηρεσίας και 
εγκρίνονται από την Προϊσταμένην Αρχήν 

1. Κατά ταύτα η οργάνωσιςΤεχνικής Υπηρεσίας δια την 
εκτέλεσιν Εκκλησιαστικών Έργων εις την Ιεράν Μητρό- 
πολιν Περιστεριού καθορίζεται ως κάτωθι: 

2. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Περιστεριού. 

3. Η Διευθύνουσα Υπηρεσία είναι ηΤεχνική Υπηρεσία 
της Ιεράς Μητροπόλεως Περιστεριού, η οποία στελεχώ¬ 
νεται εκ δύο (2) Μηχανικών, οριζομένων υπό του Μητρο- 
πολιτικού Συμβουλίου. Το Μητροπολιτικόν Συμβούλιον 
ορίζει έναν εκ των δύο Μηχανικών ως Προϊστάμενον 
της Υπηρεσίας. 

4. ΤοΤεχνικόν Συμβούλιον, αποτελούμενον εκπέντε μελών, 
διορίζεται με απόφασιν του Μητροπολιτικού Συμβουλίου. 

Η θητεία των ως άνω μελών της Τεχνικής Υπηρεσίας 
και του Τεχνικού Συμβουλίου ορίζεται τριετής, δυναμένη 
να ανανεωθή έκτου Μητροπολιτικού Συμβουλίου. 

Η παρούσα απόφασις να δημοσιευθή εις την Εφημε¬ 
ρίδα της Κυβερνήσεως και εις το επίσημον Δελτίον της 
Εκκλησίας της Ελλάδος «ΕΚΚΛΗΣΙΑ». 

Αθήνα, 14 Μαρτίου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























